Document ID: 31997F0827

Reference:
EUR-Lex - 31997F0827 - LT
Svarbus teisinis pranešimas
|
31997F0827
Oficialusis leidinys L 344 , 15/12/1997 p. 0007 - 0009
Bendrieji veiksmai1997 m. gruodžio 5 d.Tarybos priimti pagal Europos Sąjungos sutarties K.3 straipsnį, sukuriantys mechanizmą, skirtą įvertinti tarptautinių įsipareigojimų kovoje su organizuotu nusikalstamumu taikymą ir įgyvendinimą nacionaliniu lygiu(97/827/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos K.3 straipsnio 2 dalies b punktą,atsižvelgdama į aukšto lygio darbo grupės dėl organizuoto nusikalstamumo ataskaitą, kurią Amsterdamo Europos Vadovų Taryba patvirtino 1997 m. birželio 16 d. ir 17 d., ypač į Veiksmų plano rekomendaciją Nr. 15,atsižvelgdama į Tarybos išvadas dėl minėtos ataskaitos,atsižvelgdama į Tarptautinės finansinės veiklos dėl pinigų plovimo darbo grupės patyrimą,atsižvelgdama į 1997 m. birželio 26 d. Tarybos sprendimą dėl nacionaliniams ekspertams, dirbantiems Tarybos Generalinio sekretoriato darbo grupėje įgyvendinant kovos su organizuotu nusikalstamumu sustiprinimo planą, taikomų taisyklių,kadangi reikia pagerinti Sąjungoje ir kitur priimtų dokumentų, ypač siekiant kovoti su organizuotu nusikalstamumu, įgyvendinimą nacionaliniu lygiu;kadangi toks įgyvendinimas visų pirma yra kiekvienos valstybės narės atsakomybė ir kadangi dėl savo susibūrimo Sąjungoje valstybės narės skatina viena kitą gerinti tarptautiniu lygiu pasirašytų bendradarbiavimo dokumentų taikymą;kadangi taip pat pageidautina sukurti mechanizmą, kuris išplėsdamas tokį susibūrimą sudarytų sąlygas valstybėms narėms lygybės ir savitarpio pasitikėjimo principu įvertinti, kaip kiekviena iš jų įgyvendina bendradarbiavimo dokumentus, skirtus kovoti su tarptautiniu organizuotu nusikalstamumu;išnagrinėjusi Europos Parlamento požiūrį [1], po pirmininkaujančios valstybės organizuotų konsultacijų pagal Sutarties K.6 straipsnį,PRIĖMĖ ŠIUOS BENDRUOSIUS VEIKSMUS:1 straipsnisTikslas1. Nepažeidžiant Bendrijos kompetencijos, laikantis toliau nustatytų išsamių taisyklių sukuriamas kolegialų vertinimo mechanizmas, skirtas įvertinti, kaip nacionaliniu lygiu taikomi ir įgyvendinami su baudžiamosiomis bylomis susiję Sąjungos ir kiti tarptautiniai aktai ir dokumentai, su jais susiję nacionaliniai įstatymai ir tvarkos bei tarptautinio bendradarbiavimo veiksmai kovojant su organizuotu nusikalstamumu valstybėse narėse.2. Kiekviena valstybė narė įsipareigoja užtikrinti, kad jos nacionalinės valdžios institucijos visiškai bendradarbiautų su ver tinimo grupėmis, sukurtomis pagal šiuos bendruosius veiksmus jųįgyvendinimo tikslais, tinkamai atsižvelgdamos į nacionaliniu lygiu taikomas įstatymų ir etikos taisykles.2 straipsnisVertinimo objektai1. Kiekvienais metais konkretų vertinimo objektą bei tvarką, pagal kurią bent penkios valstybės narės turi būti įvertintos per metus, pirmininkaujančios valstybės siūlymu nustato daugiafunkcinės darbo grupės organizuoto nusikalstamumo klausimams (DDG) nariai.2. Vertinimą parengia Tarybai pirmininkaujanti valstybė, kuriai padeda Tarybos Generalinis sekretoriatas. Komisija pilnai įtraukiama į pasirengimo darbą.3. Pirmieji vertinimo metai prasideda ne vėliau kaip po trijų mėnesių nuo šių bendrųjų veiksmų įsigaliojimo.3 straipsnisEkspertų paskyrimas1. Kiekviena valstybė narė pirmininkaujančios valstybės iniciatyva siunčia Tarybos Generaliniam sekretoriatui pavardes nuo vieno iki trijų ekspertų, turinčių pakankamai patirties dirbant su dalyku, su kuriuo susijęs vertinimas kovos su organizuotu nusikalstamumu srityje, ypač teisėsaugos tarnyboje, pavyzdžiui, policijoje, muitinėje, teismų arba kitoje valstybinės valdžios institucijoje, kurie yra pasirengę dalyvauti bent viename vertiname.2. Pirmininkaujanti valstybė parengia valstybių narių paskirtų ekspertų sąrašą ir nusiunčia jį DDG nariams.4 straipsnisVertinimo grupėIš 3 straipsnio 2 dalyje nurodyto sąrašo kiekvienai vertintinai valstybei narei pirmininkaujančioji valstybė išrenka trijų ekspertų grupę užtikrindama, kad jie nebūtų susijusios valstybės narės piliečiai. Išrinktų ekspertų pavardės pranešamos DDG. Šie ekspertai sudaro vertinimo grupę. Priklausomai nuo vertinamų objektų, Komisija gali dalyvauti ekspertų grupių veiksmuose. Dėl visų jos užduočių vertinimo grupei padeda Tarybos Generalinis sekretoriatas.5 straipsnisKlausimyno parengimasPadedama Tarybos Generalinio sekretoriato pirmininkaujančioji valstybė parengia klausimyną, kad galėtų įvertinti visas valstybes nares pagal 2 straipsnio 1 dalyje nustatytą tikslą ir pateikia ją DDG tvirtinti. Klausimynas parengiamas taip, kad būtų galima nustatyti visą informaciją, naudingą vertinimui atlikti. Vertinama valstybė narė užtikrina klausimyno užpildymą per leistiną laikotarpį ir kuo išsamiau ir prireikus prideda visas reikalaujamas teisines nuostatas ir techninius bei praktinius duomenis.6 straipsnisVertinimas vietojeGavusi atsakymą į klausimyną, vertinimo grupė vyksta į vertinamą valstybę narę, kad susitiktų su politinėmis, administracinėmis, policijos, muitinės ir teismų institucijomis arba kitomis susijusiomis institucijomis pagal lankomos valstybės narės parengtą vizitų programą, atsižvelgiant į vertinimo grupės išsakytus pageidavimus.7 straipsnisAtaskaitos projekto paruošimasNe vėliau kaip po mėnesio nuo 6 straipsnyje nurodyto vizito vertinimo grupė parengia ataskaitos projektą ir pateikia ją vertintai valstybei narei susipažinti. Jei mano, kad reikia, vertinimo grupė pataiso savo ataskaitą pagal vertintos valstybės narės pateiktus komentarus.8 straipsnisAtaskaitos aptarimas ir priėmimas1. Ataskaitos, kuri turi būti konfidenciali, projektą bei vertintos valstybės narės komentarus, į kuriuos vertinimo grupė neatsižvelgė, pirmininkaujanti valstybė siunčia DDG nariams.2. DDG posėdis pradedamas vertinimo grupės narių pristatomu ataskaitos projektu. Tada vertintos valstybės narės atstovas pateikia jo manymu būtiną komentarą, informaciją arba paaiškinimą. Tada DDG aptaria ataskaitos projektą ir bendro susitarimo pagrindu priima savo išvadas.3. Kartą per metus pirmininkaujanti valstybė praneša Tarybai vertinimų rezultatus. Jei mano, kadreikia, Taryba gali pateikti susi jusiai valstybei narei bet kokias rekomendacijas ir gali pakviesti ją atsiskaityti Tarybai dėl pasiektos pažangos iki Tarybos nustatyto termino.4. Laikydamasi 9 straipsnio 2 dalies, kiekvienais metais pirmininkaujanti valstybė informuoja Europos Parlamentą apie vertinimo mechanizmo įgyvendinimą.5. Pabaigus visą vertinimą, Taryba imasi atitinkamų priemonių.9 straipsnisKonfidencialumas1. Reikalaujama, kad vertinimo grupių ekspertai laikytųsi bet kokios informacijos, gautos vykdant jų užduotis, konfidencialumo. Todėl valstybės narės turi užtikrinti, kad jų pagal 3 straipsnį paskirti ekspertai, jei reikia, turėtų atitinkamą saugumo lygį.2. Pagal šiuos bendruosius veiksmus parengta ataskaita yra konfidenciali. Tačiau vertinta valstybė narė gali paskelbti ataskaitą savo pačios atsakomybe. Jei ji nori paskelbti tik ataskaitos dalis, ji turi gauti Tarybos sutikimą.10 straipsnisMechanizmo peržiūraNe vėliau kaip valstybių narių pirmojo vertinimo pabaigoje Taryba išnagrinėja išsamias mechanizmo taisykles ir apimtį ir, jei reikia, pakeičia šiuos bendruosius veiksmus.11 straipsnisĮsigaliojimasŠie bendrieji veiksmai įsigalioja jų paskelbimo Oficialiajame leidinyje dieną.12 straipsnisPaskelbimas Oficialiajame leidinyjeŠie bendrieji veiksmai skelbiami Oficialiajame leidinyje.Priimta Briuselyje, 1997 m. gruodžio 5 d.Tarybos varduPirmininkasM. Fischbach[1] Nuomonė pateikta 1997 m. lapkričio 20 d. (dar nepaskelbta Oficialiajame leidinyje).--------------------------------------------------

Summary:
ES šalių kovos su organizuotu nusikalstamumu priemonių tarpusavio vertinimas
ES šalių kovos su organizuotu nusikalstamumu priemonių tarpusavio vertinimas
Europos Sąjungos bendraisiais veiksmais nustatomas mechanizmas, leidžiantis atlikti ES šalių teisinėse sistemose numatytų įvairių kovos su organizuotu nusikalstamumu priemonių tarpusavio vertinimą.
DOKUMENTAS
                  
1997 m. gruodžio 5 d. Bendrieji veiksmai 97/827/TVR, Tarybos priimti pagal Europos Sąjungos sutarties K.3 straipsnį, sukuriantys mechanizmą, skirtą įvertinti tarptautinių įsipareigojimų kovoje su organizuotu nusikalstamumu taikymą ir įgyvendinimą nacionaliniu lygiu.
SANTRAUKA
PAGRINDINIAI ASPEKTAI
                     
Vertinimą parengia Tarybai pirmininkaujanti valstybė, bendradarbiaudama su Tarybos generaliniu sekretoriatu ir Europos Komisija.
Kiekviena ES šalis turi parinkti nuo vieno iki trijų ekspertų, turinčių pakankamai patirties dirbant su dalyku, su kuriuo susijęs vertinimas (pavyzdžiui, policijos, muitinės, teismų sistemos srityse), ir pateikti jų pavardes Tarybai pirmininkaujančiai valstybei. Tarybai pirmininkaujanti valstybė kiekvienai vertintinai ES šaliai iš pavardžių sąrašo išrenka trijų ekspertų grupę, užtikrindama, kad jie nebūtų vertinamos ES šalies piliečiai.
Kiekvieno vertinimo metu dėmesys skiriamas konkrečiai temai, dėl kurios ES šalys susitaria. Šalys taip pat susitaria dėl apsilankymų tvarkos ir klausimyno, kurio pagrindu vertinimo grupės vyksta į kiekvieną ES šalį. Klausimyno tikslas - surinkti visą informaciją, naudingą vertinimui atlikti. Gavusi atsakymus į klausimyną, vertinimo grupė vyksta į vertinamą ES šalį, kad susitiktų su atitinkamomis šalimis (pavyzdžiui, politinėmis, administracinėmis, policijos, muitinės ir teismų institucijomis). Kiekviena ES šalis turi užtikrinti, kad jos valdžios institucijos visokeriopai bendradarbiautų su vertinimo grupėmis, sudarytomis pagal šiuos bendruosius veiksmus.
Ne vėliau kaip po vieno mėnesio nuo apsilankymo ataskaitos projektas pateikiamas vertintai ES šaliai susipažinti. Po to, kai priimami ir atliekami bet kokie pakeitimai, Tarybai pirmininkaujanti valstybė siunčia ataskaitos projektą atitinkamos Tarybos darbo grupės nariams toliau svarstyti ir tvirtinti.
NUORODOS
Dokumentas
Įsigaliojimo data
Perkėlimo į valstybių narių teisę terminas
Oficialusis leidinys
Bendrieji veiksmai 97/827/TVR
1997 12 15
-
OL L 344, 1997 12 15, p. 7-9
SUSIJĘ DOKUMENTAI
                  
2002 m. lapkričio 28 d. Tarybos sprendimas 2002/996/TVR, nustatantis nacionalinės teisės nuostatų dėl kovos su terorizmu ir jų įgyvendinimo įvertinimo mechanizmą (Oficialusis leidinys L 349, 2002 12 24, p. 1-3).
paskutinis atnaujinimas 02.07.2015